
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

H O T Ă R Â R E
            privind imputernicirea Viceprimarului municipiului Focsani – Ionel-

                         Gabriel Necula sa semneze contractul de transmitere in folosinta 

                         gratuita  a Agentiei Nationale pentru Locuinte a terenului situat in 

                         Focsani, Calea Munteniei nr.57, T.83, P.435%

Consiliul local al Municipiului Focsani, judetul Vrancea, intrunit in sedinta ordinara,

          - vazand proiectul de hotarare initiat de Viceprimarul Municipiului Focsani Ionel Gabriel Necula, prin care se propune imputernicirea Viceprimarului municipiului Focsani – Ionel-Gabriel Necula sa semneze contractul de transmitere in folosinta                          gratuita  a Agentiei Nationale pentru Locuinte a terenului situat in                          Focsani, Calea Munteniei nr.57, T.83, P.435% raportul comun al Serviciului juridic-contencios, administrarea domeniului public si privat inregistrat la nr. 19232/24.03.2016; 

                 -avand in vedere H.C.L. nr.258/24.09.2015 privind aprobarea transmiterii din domeniul public al Municipiului Focsani si administrarea Consiliului Local al Municipiului Focsani in domeniul public al Judetului Vrancea si administrarea Consiliului Judetean Vrancea a suprafetei de 1000 mp., teren situat in Focsani, Calea Munteniei nr.57, T.83, P. 435%, jud. Vrancea, in vederea construirii de locuinte pentru tinerii specialisti din sanatate si H.C.L. nr.210/25.08.2009 prin care s-a transmis catre ANL Bucuresti folosinta gratuita a terenului in suprafata de 30000,00 mp. situat in Focsani, Calea Munteniei nr.57, T.83, P.435%, cu modificarile si completarile ulterioare;

               - in conformitate cu art.2 alin.(7) si (9) si ale art.3 alin.(1)si (4) Legii nr.152/1998, cu modificarile si completarile ulterioare;
         - vazand avizul favorabil al Comisiei pentru buget si administratie publica ;  

       - in temeiul  art. 36, alin (1) si (9), al  art. 45, alin. (3) si al art. 123 alin.(1) din Legea nr.215/2001, privind administratia publica locala, republicata, cu modificarile si completarile ulterioare ;

H O T A R A S T E :

                 Art. 1.  Se imputerniceste Viceprimarul municipiului Focsani – Ionel-Gabriel Necula sa semneze contractul de transmitere in folosinta gratuita a Agentiei Nationale pentru Locuinte a terenului in suprafata de 27.843,00 mp., situat in Focsani, Calea Munteniei nr.57, T.83, P.435%, conform anexei la prezenta hotarare .

                 Art. 2. Cu data prezentei se modifica pe cale de consecinta HCL nr.210/25.08.2009 privind incredintarea in folosinta gratuita catre ANL a terenului in suprafata de 30.000,00 mp. situat in Focsani, Calea Munteniei nr.57, T.83, P.435% in vederea construirii de locuinte cu credit ipotecar si locuinte pentru tineri destinate inchirierii, pe durata realizarii investitiei.

        Art. 3. Prezenta hotarare va fi comunicata de catre Directia administratie publica locala, compartimentelor, birourilor, serviciilor si Primarului municipiului Focsani, conform legii, care va asigura executarea acesteia prin Serviciul juridic-contencios, administrarea domeniului public si privat si Directia economica .

PRESEDINTE DE SEDINTA,
Oloeriu Ioan Liviu
                                                                                                       CONTRASEMNEAZĂ

                                                                                     SECRETARUL MUNICIPIULUI FOCŞANI         

                                                                                    Eduard  Corhana

Municipiul Focsani , 31 martie 2016

Nr. 120
                      ROMÂNIA
ANEXĂ LA 
              JUDEŢUL VRANCEA                                                                                   HOTĂRÂREA NR. 120
            MUNICIPIUL FOCŞANI                                                                              DIN DATA DE 31.03.2016
                CONSILIUL LOCAL
 AGENŢIA  NAŢIONALĂ PENTRU                               MUNICIPIUL FOCŞANI

        LOCUINŢE BUCUREŞTI

Nr.                                                                                            Nr.

CONTRACT

          Încheiat între:

         Agenţia Naţională pentru Locuinţe, cu sediulîn Bucureşti, b-dul Unirii nr.61, bl. F3, sector 3, 030828, telefon 021/3204460, 021/3206122 şi fax 021/3206110 reprezentată de Director General                          şi Director General Adjunct Economic                                        ,

        şi

        Municipiul Focsani, cu sediul în Focşani, b-dul Dimitrie Cantemir nr.1 bis, cod poştal 620098, telefon 0237/236000, fax 0237/216700, reprezentată prin viceprimar Ionel-Gabriel Necula
       În conformitate cu prevederile art.2 alin. (7) şi (9) şi ale art.3 alin. (1) şi (4) din Legea nr.152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare şi Hotărârea Consiliului Local nr.210/25.08.2009, cu modificarile si completarile ulterioare, s-a încheiat prezentul contract:

    CAPITOLUL I.  Obiectul contractului

       Art.1(1) Obiectul prezentului contract îl constituie transmiterea terenului, în suprafaţă de 27.843,00 mp, situat în Focşani, str. Calea Munteniei  nr.57, T.83, P.435% aflat în proprietatea privată a Municipiului Focşani şi în administrarea Municipiului Focşani, în folosinţa gratuită a Agenţiei Naţionale pentru Locuinţe pe durata execuţiei investiţiei.

               (2) Pe terenul prevăzut la alin.(1) Agenţia Naţională pentru Locuinţe va realiza locuinţe pentru tineri, destinate închirierii.

               (3) Pe terenul prevăzut la alin.(1), Municipiul Focşani va realiza lucrări de drumuri, lucrări necesare asigurării cu utilităţi şi dotări tehnico-edilitare a construcţiilor de locuinţe, potrivit planurilor de urbanism aprobate în conformitate cu legislaţia în vigoare.

       Art.2 (1) Preluarea terenului  prevăzut la art.1, se va face pe bază de proces-verbal de predare-primire între Municipiul Focşani şi Agenţia Naţională pentru Locuinţe, după transmiterea deschiderii de finanţare pentru începerea lucrărilor de construcţie.

                (2) Până la data întocmirii procesului-verbal de predare-primire, terenul rămâne în administrarea Municipiului Focşani.
  CAPITOLUL II.   Documentele contractului

Art.3(1) Identificarea terenului prevăzut la art.1, se realizează pe baza documentaţiei care face parte integrantă din prezentul contract.

                   (2) Documentaţia prevăzută la alin. (1) cuprinde:

                    a) Schiţele cu amplasamentul terenului, suprafaţa acestuia, precum şi categoriile de folosinţă (Anexa nr. 1 la contract);

                    b) Numărul de unităţi locative propuse a se realiza pe amplasamentul identificat (Anexa nr. 2 la contract);

                    c) Hotărârea Consiliului Local de transmitere către Agenţia Naţională pentru Locuinţe a terenului, pentru construirea de locuinţe pentru tineri, destinate închirierii, cu asigurarea din bugetul local a costului utilităţilor aferente construcţiilor, şi încheierea contractelor de execuţie a lucrărilor cu societăţile furnizoare de utilităţi (apă, canalizare, energie termică şi electrică, gaze, telefonie, căi de acces, alei pietonale, spaţii verzi);

                 d) Documentaţiile de urbanism (P.U.G., P.U.Z., P.U.D.), aprobate conform legii;

                e) Extrasul de Carte Funciară.

    CAPITOLUL III.    Durata contractului

           Art.4  Contractul se încheie pe perioada construcţiei locuinţelor şi încetează la semnarea protocolului de predare-primire încheiat între Agenţia Naţională pentru Locuinţe şi Municipiul Focşani.

    CAPITOLUL IV.   Obligaţiile părţilor

          Art.5. Municipiul Focşani se obligă:

           a) să transmită Agenţiei Naţionale pentru Locuinţe, în folosinţă gratuită terenul pentru construirea de locuinţe pentru tineri, destinate închirierii în suprafaţă totală de 27.843,00 mp, situat în Focşani, str. Calea Munteniei nr.57, T.83, P.435%, identificat conform prevederilor art.3 pe toată durata executării construcţiei;

          b) să pună la dispoziţie Agenţiei Naţionale pentru Locuinţe terenul liber de orice sarcini;

         c) să elaboreze, documentaţiile de urbanism (P.U.G., P.U.Z., P.U.D.) şi să suporte cheltuielile necesare aferente;

         d) să asigure de la bugetul local resursele necesare pentru execuţia  şi finalizarea lucrărilor tehnico-edilitare aferente construcţiei (apă, canalizare, energie termică şi electrică, gaze, telefonie, căi de acces, alei pietonale, spaţii verzi) până la recepţia la terminarea locuinţelor;

           e) să obţină extras de carte funciară;

           f) să elaboreze studiul de fezabilitate, şi să obţină toate avizele conform cu certificatul de urbanism, inclusiv acordul unic şi studiul geotehnic verificat de un geotehnician atestat;

          g) să respecte termenele de execuţie şi de punere în funcţiune a lucrărilor şi a utilităţilor, corelate cu graficele de execuţie stabilite de Agenţia Naţională pentru Locuinţe împreună cu antreprenorul general, la încheierea contractului de execuţie de locuinţe (inclusiv eventualele decalări ale termenelor din motive independente de voinţa celor două părţi) şi să informeze în scris Agenţia Naţională pentru Locuinţe cu privire la finalizarea utilităţilor;

          h) să informeze, în scris, Agenţia Naţională pentru Locuinţe cu privire la intenţia de scoatere a obiectivului de investiţie din "Programul privind construcţia de locuinţe pentru tineri, destinate închirierii", şi să suporte toate cheltuielile efectuate de Agenţia Naţională pentru Locuinţe;

          l) să dezmembreze suprafaţa de 27.843,00 mp, situată în Focşani, Calea Munteniei nr.57, T.83, P.435% - Etapa II, pe fiecare obiectiv recepţionat, în vederea întocmirii de către Agenţia Naţională pentru Locuinţe a protocolului de predare-primire a obiectivului de investiţie recepţionat şi a terenului aferent;

          j) la finalizarea lucrărilor de construire să preia terenul şi construcţiile de locuinţe pe baza de protocol- primire odată cu recepţia la terminarea lucrărilor tehnico-edilitare aferente construcţiei;

         k) să asigure, din surse proprii, paza şi conservarea imobilelor preluate până la repartizarea acestora către beneficiarii de drept;

         l) să efectueze pe cheltuiala sa toate remedierile necesare la imobilele preluate şi nerepartizate către beneficiarii de drept, la care se constată deteriorări, după data preluării, ca urmare a neutilizării lor.

       Art.6  Agenţia Naţională pentru Locuinţe se obligă:

         a) să primească în folosinţă gratuită, pe durata executării construcţiilor de locuinţe, terenul în suprafaţă totală 27.843,00 mp, situată în Focşani, Calea Munteniei nr.57, T.83, P.435% Etapa II identificat potrivit prevederilor art.3, liber de orice sarcini;

         b) să asigure execuţia construcţiilor de locuinţe pentru tineri, destinate închirierii, în limita fondurilor aprobate anual de la bugetul de stat, prin bugetul Ministerului Dezvoltării Regionale şi Turismului, cu această destinaţie ;

        c) să aducă la cunoştinţă în scris, Municipiului Focşani, termenele de finalizare a locuinţelor, în conformitate cu graficele de execuţie;

        d) să aducă la cunoştinţă, în scris, Municipiului Focşani, recepţionarea locuinţelor în conformitate cu procesul-verbal de recepţie la terminarea lucrărilor;

        e) la finalizarea obiectivului de investiţii să transmită Municipiului Focşani terenul şi construcţiile de locuinţe, pe bază de protocol de predare-primire, odată cu recepţia la terminarea lucrărilor de construcţii, indiferent de stadiul realizării lucrărilor tehnico-edilitare aferente construcţiei.

       CAPITOLUL V.   Răspunderea contractuală

        Art.7  Nerespectarea obligaţiilor contractuale de către una dintre părţi dă dreptul părţii lezate de a pretinde daune-interese pentru repararea prejudiciului cauzat, conform normelor legale în vigoare.

    CAPITOLUL VI.    Forţa majoră

      Art.8(1) Prin forţă majoră se înţelege o situaţie invocată de una din părţi dovedită cu documente, imprevizibilă la data încheierii contractului, neaşteptată, independentă de voinţa părţilor şi care a împiedicat pe una din părţi să-şi respecte obligaţiile contractuale.

           (2) Forţa majoră exonerează părţile de îndeplinirea obligaţiilor asumate prin prezentul contract, pe toată perioada în care acţionează aceasta.

          (3) Îndeplinirea contractului este suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

          (4) Partea care invocă forţa majoră are obligaţia de a dovedi cou documente emise de o autoritate publică competentă şi de a notifica celeilalte părţi, în 24 de ore şi în mod complet, producerea acesteia şi de a lua orice măsuri care îi stau la dispoziţie, în vederea limitării consecinţelor.

          (5) Dacă forţa majoră acţionează sau se estimează că va acţiona o perioadă mai mare de 6 luni, fiecare parte are dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.

    CAPITOLUL VII.  Încetarea contractului

         Art.9  Prezentul contract încetează în una din următoarele situaţii :    

            a) expirarea duratei contractului;

            b) înainte de termen, prin acordul părţilor.

        Art.10 Indiferent de cauza încetării înainte de termen a contractului, obligaţiile părţilor vor fi îndeplinite până la data la care va înceta contractul.

        Art.11 Încetarea contractului prin ajungerea la termen (expirarea duratei de valabilitate), impune stingerea obligaţiilor părţilor.

        Art.12 Fiecare parte are obligaţia de a notifica celeilalte părţi încetarea contractului, într-unul din modurile prevăzute la art.9, în termen de 5 zile lucrătoare, arătând şi motivele acestei solicitări.

    CAPITOLUL VIII    Litigii

          Art.13 Litigiile apărute între părţi în timpul derulării contractului se vor soluţiona pe cale amiabilă.

          Art.14  Dacă părţile nu ajung la o înţelegere pe cale amiabilă, litigiile vor fi soluţionate de instanţele competente, conform legislaţiei în vigoare.

    CAPITOLUL IX. Dispoziţii finale

          Art.15  Prezentul contract intră în vigoare la data semnării de către ambele părţi.

          Art.16 Completările sau modificările ce se vor aduce prezentului contract, după semnarea lui, se vor efectua prin act adiţional, semnat şi ştampilat de cele două părţi.

           Încheiat astăzi,            , în 4 (patru) exemplare, câte 2 (două) exemplare pentru fiecare parte.

                  ANL                                                                 MUNICIPIUL FOCŞANI

    DIRECTOR GENERAL,                                                             VICEPRIMAR,

                                                                                       Ionel – Gabriel NECULA

PRESEDINTE DE SEDINTA,
Oloeriu Ioan Liviu
                                                                                                       CONTRASEMNEAZĂ

                                                                                     SECRETARUL MUNICIPIULUI FOCŞANI         

                                                                                    Eduard  Corhana

